
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 171 


22 Αυγούστου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

315. Για τη συμπλήρωση του Π.Δ. 12/1993 (Α5) «Περί 
προσβάσεως σε θέσεις εργασίας επί Ελληνικών 
Εμπορικών πλοίων, ναυτικών, υπηκόων Κρατών 
Μελών των Ευρωπαϊκών Κοινοτήτων και αναγνω- 
ρίσεως θαλάσσιας υπηρεσίας που διανύεται από 
Έλληνες ναυτικούς σε πλοία που φέρουν σημαία 


Κράτους Μέλους των Ευρωπαϊκών Κοινοτήτων, 
προς απόκτηση αποδεικτικτών ναυτικής ικανότη¬ 
τας. 1 

316. Χρησιμοποίηση του όρου «Εμπιμελητήριο» στο 

ΕΛΛΗΝΟΦΙΝΛΑΝΔΙΚΟ ΣΩΜΑΤΕΙΟ - ΜΥΗΒΕΒΘ 
ΟΙ-ϋΒ» . 2 

317. Περί Οργανώσεως των Υπηρεσιών του Επιμε¬ 
λητηρίου Λακωνίας. 3 

318. Χρησιμοποίηση του όρου «Εμπιμελητήριο» στο 
ΕΛΛΗΝΟΡΩΣΙΚΟ ΕΜΠΟΡΙΚΟ ΣΩΜΑΤΕΙΟ. ... 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 316 
Γ ια τη συμπλήρωση του Π.Δ. 12/1993 (Α5) «Περί προ- 
σβόσεως σε θέσεις εργασίας επί Ελληνικών Εμπορι¬ 
κών πλοίων, ναυτικών, υπηκόων Κρατών Μελών των 
Ευρωπαϊκών Κοινοτήτων και αναγνωρϊσεως θαλάσ¬ 
σιας υπηρεσίας που διανύεται από Έλληνες ναυτι¬ 
κούς σε πλοία που φέρουν σημαία Κράτους Μέλους 
των Ευρωπαϊκών Κοινοτήτων, προς απόκτηση απο- 
δεικτικτών ναυτικής ικανότητας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/ 
1983 «Εφαρμογή του Κοινοτικού Δικαίου» (Α' 34), 
όπως έχουν αντικατασταθεϊ και τροποποιηθεί αντιστοί- 
χως με το άρθρο 65 του Ν. 1892/1990 και με τα άρθρα 
6 παρ. 4 του Ν. 1440/1984 και 31 του Ν. 2076/1992. 

2. Το άρθρο δεύτερο του Ν. 2155/1993 «Κύρωση 
Συμφωνίας για τον Ευρωπαϊκό Οικονομικό χώρο 


(Ε.Ο.Χ.) μετά των Πρωτοκόλλων, Δηλώσεων, Παραρ¬ 
τημάτων και Πρακτικών αυτής και του Πρωτοκόλλου 
Προσαρμογής της Συμφωνίας για τον Ε.Ο.Χ. μετά των 
Παραρτημάτων, Τελικής Πράξης και Πρακτικών αυτού» 
(Α' 104). 

3. Τις διατάξεις του Ν. 2272/1994 (Α’ 230) «Κύρωση 
Συνθήκης μεταξύ του Βασιλείου του Βελγίου, του Βα¬ 
σιλείου της Δανίας, της Ομοσπονδιακής Δημοκρατίας 
της Γερμανΐας, της Ελληνικής Δημοκρατίας, του Βασι¬ 
λείου της Ισπανίας, της Γαλλικής Δημοκρατίας, της Ιρ¬ 
λανδίας, της Ιταλικής Δημοκρατίας, του Μεγάλου Δου¬ 
κάτου του Λουξεμβούργου, του Βασιλείου των Κάτω 
Χωρών, της Πορτογαλικής Δημοκρατίας, του Ηνωμέ¬ 
νου Βασιλείου της Μεγάλης Βρετανίας και Βορείου Ιρ¬ 
λανδίας (Κρατών μελών της Ευρωπαϊκής Ένωσης) και 
του Βασιλείου της Νορβηγίας, της Δημοκρατίας της 
Αυστρίας, της Δημοκρατίας της Φιλανδίας και του Βα¬ 
σιλείου της Σουηδίας σχετικά με την προσχώρησή τους 
στην Ευρωπαϊκή Ένωση. 

4. Το άρθρο 29Α του Ν. 1558/85 (Α' 137), όπως 
προστέθηκε με το όρθρο 27 του Ν. 2081/92(Α' 154). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπο¬ 
λογισμού. 

6. Την υπ’ αριθ. 312/94 γνωμοδότηση του Συμβου¬ 
λίου του Εμπορικού Ναυτικού. 

7. Την υπ’ αριθ. 208/1995 γνωμοδότηση του Συμ¬ 
βουλίου της Επικράτειας, ύστερα από πρόταση των 
Υπουργών Εθνικής Οικονομίας και Εμπορικής Ναυτι¬ 
λίας, αποφασίζουμε: 

"Αρθρο 1 

Σκοπός του παρόντος Π.Δ. είναι η συμπλήρωση του 
Π.Δ. 12/1993 για να προσαρμοσθούν οι διατάξεις του 
και προς τις διατάξεις των άρθρων 4 και 28 της Συμφω¬ 
νίας για τον Ευρωπαϊκό Οικονομικό Χώρο που κυρώ¬ 
θηκε με το Ν. 2155/93 (Α’ 104). 

Άρθρο 2 

Οι ρυθμίσεις του Π.Δ. 12/1993 που αφορούν υπηκό¬ 
ους Κρατών μελών της Ευρωπαϊκής Κοινότητος ή 
πλοία που φέρουν αντίστοιχη σημαία επεκτείνονται και 
στους υπηκόους Κρατών μελών της Ευρωπαϊκής Ζώ- 

νης Ελευθέρων Συναλλαγών, πλην Ελβετίας, και τα 
πλοία που φέρουν αντίστοιχη σημαία. 

Αρθρο 3 

Η τελευταία φράση του άρθρου 1 του Π.Δ. 12/1993 
αντικαθίσταται ως εξής: «προς τις διατάξεις των άρ¬ 
θρων 7 και 48 της Συνθήκης Ε.Ο.Κ., των άρθρων 1,2,3 
και 4 του Κανονισμού Ε.Ο.Κ. 1612/68 του Συμβουλίου 
(Ειδική Έκδοση 05, Τόμος 001) και των άρθρων 4 και 
28 της Συμφωνίας για τον Ευρωπαϊκά Οικονομικά 
Χώρο, που αφορούν την ελεύθερη διακίνηση των εργα¬ 
ζομένων εντός της Κοινότητος και εντός του εδάφους 
των Κρατών Μελών ΕΖΕΣ, πλην Ελβετίας. 

Άρθρο 4 

Η ισχύς του παρόντος αρχίζει από την δημοσίευσή 
του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος Προεδρικού 
Διατάγματος. 

Αθήνα, 8 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΠΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΚΑΤΣΙΦΑΡΑΣ 

- ♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡ1Θ. 316 
Χρησιμοποίηση του όρου «Εμπιμελητήριο» στο ΕΛΛΗΝΟ- 
ΦΙΝΛΑΝΔΙΚΟ ΣΩΜΑΤΕΙΟ - ΜΥΡΒΕΡΟ Οί,υΒ.» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παράγρ. 3 του Ν. 2081 /92 
«Ρύθμιση του θεσμού των Επιμελητηρίων τροποποίηση 
των διατάξεων του Ν. 1712/87 για τον εκσυγχρονισμό των 
Επαγγελματικών Οργανώσεων των Εμπόρων, Βιοτεχνών 
και λοιπών Επαγγελματιών και άλλες διατάξεις» (ΦΕΚ 
1 54/Α). 

2. Την από 18.4.95 αίτηση του ΕΛΛΗΝΟΦΙΝΛΑΝΔΙΚΟΥ 
ΣΩΜΑΤΕΙΟΥ - ΜΥΡΒΕΡΟ ΟΙΛΙΒ. 

3. Την αριθ. 4187/1994 απόφαση του Πολυμελούς 
Πρωτοδικείου Αθηνών με την οποία εγκρίθηκε το Κατα¬ 
στατικό του «ΕΛΛΗΝΟ ΦΙΝΛΑΝΔΙΚΟΥ ΕΠΙΜΕΛΗΤΗΡΙΟΥ 
- ΜΥΡΒΕΡΟ ΟΙΛΙΒ. 

4. Το άρθρο 29Α του Ν. 1558/85 (ΦΕΚ 137/Α) που 
προστέθηκε με το άρθρο 27 του Ν. 2081/92 (ΦΕΚ 154/ 

Α). 

5. Το γεγονός ότι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του Κρατικού 
Προϋπολογισμού. 

6. Την απόφαση του Πρωθυπουργού και Υπουργού 
Εμπορίου Β3-356/21.7.94 «Ανάθεση αρμοδιοτήτων στον 
Υφυπουργό Εμπορίου (ΦΕΚ 567/Β/94). 

7. Την αριθ. 426/95 γνωμοδότηση του Συμβουλίου της 
ΕπικρατεΙας με πρόταση του Υφυπουργού Εμπορίου, 
αποφασίζουμε: 


Άρθρο μονο 

Επιτρέπεται στο ΕΛΛΗΝΟΦΙΝΛΑΝΔΙΚΟ ΣΩΜΑΤΕΙΟ - 
ΜΥΡΒΕΡΟ ΟΙΛΙΒ να χρησιμοποιεί τη λέξη «ΕΠΙΜΕΛΗΤΗ¬ 
ΡΙΟ». 

Στον Υφυπουργό Εμπορίου αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 10 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

ΜΙΧ. ΧΡΥΣΟΧΟΪΔΗΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 317 
Περί Οργανώσεως των Υπηρεσιών του Επιμελητηρίου Λα¬ 
κωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 8 και 9 εδ. πρώτο του 
Ν. 2081/92 (ΦΕΚ 154/Α/92) «Ρύθμιση του θεσμού των 
Επιμελητηρίων και άλλες διατάξεις». 

2. Τις διατάξεις του άρθρου 19 παρ. 2 του Ν. 1735/87 
(ΦΕΚ 195/Α/87) «Προσλήψεις στο Δημόσιο Τομέα, Κοι¬ 
νωνικός Ελεγχος οτη Δημόσια Διοίκηση, Πολιτικά Δικαιώ¬ 
ματα και άλλες διατάξεις». 

3. Το άρθρο 29α του Ν. 1558/85 (ΦΕΚ 137/Α/85) που 
προστέθηκε με το άρθρο 27 του Ν. 2081/92 (ΦΕΚ 154/ 
Α/92) και το γεγονός ότι από τις διατάξεις του παρόντος 
διατάγματος προκαλείται πρόσθετη δαπάνη (πέραν της 
ήδη καταβαλλομένης) της τάξεως των 3.300.000 δρχ. σε 
βάρος του προϋπολογισμού του Επιμελητηρίου Λακωνίας 
που θα καλυφθεί από τους ΚΑΕ 0211,0221,0223,0231, 
0232, 0259 και 0521. 

4. Τις διατάξεις των άρθρων 35 παρ. 1 και 36 παρ. 15 
του Ν. 2190/94) «Σύσταση ανεξάρτητης αρχής για την . 
επιλογή προσωπικού και ρύθμιση θεμάτων διοίκησης». 

5. Την με αριθ. 3/20,5.1993 απόφαση του Διοικητικού 
Συμβουλίου του Επιμελητηρίου Λακωνίας. 

6. Την αριθ. Β3/356/21.7.1994 κοινή Απόφαση Πρω¬ 
θυπουργού και Υπουργού Εμπορίου, σχετικά με ανάθεση 
αρμοδιοτήτων στον Υφυπουργό Εμπορίου. 

7. Την αριθ. 281/1995 Γνωμοδότηση του Συμβουλίου 
της Επικράτειας με πρόταση του Υπουργού Προεδρίας 
της Κυβέρνησης και του Υφυπουργού Εμπορίου, αποφα¬ 
σίζουμε: 

Άρθρο 1. 

Διάρθρωση Υπηρεσιών. 

Οι Υπηρεσίες του Επιμελητηρίου Λακωνίας διαρθρώνο¬ 
νται σε επίπεδο Τμήματος, το οποίο συγκροτείται ως 
εξής: 

α) Γραφείο Εμποροβιομηχανικών και Επαγγελματοβιο- 
τεχνικών θεμάτων. 

β) Γραφείο Διοικητικού - Οικονομικού, 
γ) Γραψείο Μηχανογραφικών Εφαρμογών. 

Αρθρο 2. 

Αρμοδιότητες. 

Οι αρμοδιότητες του Τμήματος ανάγονται στα παρα¬ 
κάτω θέματα, τα οποία κατανέμονται μεταξύ των Γρα¬ 
φείων, ως εξής: 

□) ΓΡΑΦΕΙΟ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛ- 
ΜΑΤΟΒΙΟΤΕΧΝΙΚΩΝ ΘΕΜΑΤΩΝ 

Στην αρμοδιότητα του Γραφείου Εμποροβιομηχανικών 
και Επαγγελματοβιοτεχνικών θεμάτων, ανήκουν: 

- Η Μελέτη κάθε θέματος που αφορά την Βιομηχανία, 
το Εμπόριο, την Βιοτεχνία και τα Επαγγέλματα για την 
ενάσκηση του γνωμοδοτικοΰ έργου του Επιμελητηρίου. 

- Η παρακολούθηση κάθε θέματος που αναφέρεται στο 
εισαγωγικό και εξαγωγικό εμπόριο της χώρας, καθώς και 
στη βιομηχανία της περιφέρειας του Επιμελητηρίου, η 
ενημέρωση των ενδιαφερομένων μελών επί των εκάστοτε 
ισχυουσών διατάξεων και η εισήγηση στις αρμόδιες αρχές 
για τα παραπάνω θέματα. 

- Η στατιστική παρακολούθηση της εμπορικής και βιο¬ 
μηχανικής κίνησης, η συγκέντρωση και μελέτη όλων των 
στατιστικών στοιχείων των εκδιδομένων από όλες τις αρ¬ 
μόδιες υπηρεσίες, καθώς και η δημοσίευση των στοιχείων 
αυτών και των πορισμάττων της μελέτης στο μηνιαίο δελ¬ 
τίο του Επιμελητηρίου που μπορεί να εκδίδει. 

- Η έρευνα της αγοράς και η μελέτη των προβλημάτων 
που ανακύπτουν από το εμπόριο και την βιομηχανία. 

- Η μελέτη, η αντιμετώπιση και παρακολούθηση κάθε 
θέματος που αφορά τα επαγγέλματα και τις βιοτεχνίες της 
περιφέρειας του Επιμελητηρίου και η εφαρμογή των σχε¬ 
τικών διατάξεων νόμων και κανονιστικών, γενικά πράξεων, 
καθώς και η ενημέρωση των μελών του Επιμελητηρίου επί 
των εκάστοτε ισχυόντων. 

- Η κατάρτιση προγράμματος επί της πορείας και της 
δραστηριότητος του Επιμελητηρίου ως συμβουλευτικού 
και γνωμοδοτικοΰ οργάνου της πολιτείας και ως φορέα 
ανάπτυξης και προαγωγής των επαγγελμάτων και της βιο¬ 
τεχνίας του Εμπορίου και της Βιομηχανίας. 

- Η μελέτη και η πρόταση μέτρων για την απλούστευση 
των διαδικασιών μέσα στα Επιμελητήρια για την αύξηση 
της παραγωγικότητας και την ταχύτερη εξυπηρέτηση των 
ο υναλλασσομέ νω ν. 

- Η επιμέλεια της προπαρασκευής για συμμετοχή του 
Επιμελητηρίου σε συνέδρια εσωτερικού και εξωτερικού, 
καθώς και σε εμπορικές αποστολές. 

- Η οργάνωση εκθεσιακών εκδηλώσεων στο εσωτερικό 
και το εξωτερικό σε συνεργασία με τις αρμόδιες κρατικές 
υπηρεσίες. 

- Καταγραφή των επιτόπιων εμπορικών συνηθειών και 
εμπορικών εθίμων. 

- Η τήρηση ευρετηρίου των εκάστοτε υφισταμένων Σω¬ 
ματείων-Ενώσεων, Ομοσπονδιών, Συνεταιρισμών, κ.λπ. 

- Η επιμέλεια της σύνταξης, έκδοσης και διεκπεραίω¬ 
σης του μηνιαίου Δελτίου του Επιμελητηρίου. 

β. ΓΡΑΦΕΙΟ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Γραφείου Διοικητικού - Οικονο¬ 
μικού, ανήκουν: 

- Ο χειρισμός όλων των θεμάτων υπηρεσιακής κατά¬ 
στασης του προσωπικού. 


- Η επεξεργασία στοιχείων για την αριθμητική σύν¬ 
θεση και τις αριθμητικές μεταβολές του προσωπικού. 

- Η μέριμνα για την διακρίβωση των αναγκών εκπαί¬ 
δευση του προσωπικού. 

- Η μέριμνα για την εφαρμογή προγραμμάτων εκπαί¬ 
δευσης προσωπικού στο εσωτερικό και εξωτερικό στα 
πλαίσια της ισχύουσας κάθε φορά σχετικής νομοθε¬ 
σίας. 

- Η μέριμνα για την διατήρηση και λειτουργία της βιβλιο¬ 
θήκης και τον εμπλουτισμό της με έντυπο υλικά. 

- Η διακίνηση της αλληλογραφίας, δακτυλογράφηση, 
αναπαραγωγή εγγράφων και εντύπων, διεκπεραίωση και 
τήρηση του Γ ενικού Πρωτοκόλλου των εισερχομένων και 
εξερχομένων εγγράφων. 

- Η μέριμνα για την βεβαίωση του γνήσιου της υπο¬ 
γραφής του προσωπικού και των πολιτών. 

- Η μέριμνα για την παραλαβή από το Εθνικό Τυπογρα¬ 
φείο των φύλλων της Εφημερίδας της Κυβέρνησης ή άλ¬ 
λων εντύπων και διανομή τους στα αρμόδια γραφεία. 

- Η μέριμνα για την φύλαξη και καθαρισμό της Υπηρε¬ 
σίας. 

- Η μέριμνα για την λειτουργία του τηλεφωνικού κέ¬ 
ντρου, τηλετύπων και λοιπών μέσων επικοινωνίας. 

- Η μέριμνα για την τήρηση των Πρακτικών της Διοικητι¬ 
κής Επιτροπής και του Διοικητικού Συμβουλίου του Επιμε¬ 
λητηρίου. 

- Η μέριμνα για την κατάρτιση και τροποποίηση του 
προϋπολογισμού του Επιμελητηρίου. 

Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. 

- Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων, εγκαταστάσεων και 
μηχανημάτων, κ.λπ.). 

- Η μέριμνα για την εκποίηση κάθε περιουσιακού στοι¬ 
χείου. 

- Η μέριμνα για τη στέγαση της Υπηρεσίας. 

- Η μέριμνα για τη διαχείριση ολικού της Υπηρεσίας, 
γ.- ΓΡΑΦΕΙΟ ΜΗΧΑΝΟΓΡΑΦΙΚΩΝ ΕΦΑΡΜΟΓΩΝ 
Στην αρμοδιότητα του Γραφείου Μηχανογραφικών 

Εφαρμογών, ανήκουν: 

- Η τήρηση των μητρώων των μελών του Επιμελητηρίου, 
συνεχής ενημέρωσή τους, καθώς και η έκδοση σχετικών 
πιστοποιητικών. 

- Η σύνταξη των εκλογικών καταλόγων για την ανάδειξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. 

- Η παραλαβή και έλεγχος δικαιολογητικών για την έκ¬ 
δοση άδειας παραγωγού Ασφαλίσεων Ασφαλιστικών Πρα¬ 
κτόρων, Μεσιτών Ασφαλίσεων, Ασφαλιστικών Συμβούλων 
και Συντονιστών Ασφαλιστικών Συμβούλων, καθώς και η 
τήρηση Ειδικού Μητρώου αυτών. 

- Η έκδοση αδειών Μεσιτών Αστικών Συμβάσεων και τή¬ 
ρηση Ειδικού Μητρώου αυτών. 

- Η παραλαβή και έλεγχος δικαιολογητικών για την εγ¬ 
γραφή στο ειδικό Μητρώο Εξαγωγέων. 

- Κάθε ενέργεια για την εφαρμογή του Νόμου περί 
Εμπορικών Αντιπροσώπων. 

- Η έκδοση πιστοποιητικών προελεύσεως. 

- Η διενέργεια διαιτησιών, πραγματογνωμοσυνών, δειγ¬ 
ματοληψιών και επίλυσης εμπορικών διαφορών, σύμφωνα 
με την ισχύουσα νομοθεσία. 

- Η θεώρηση του ομοΐου και γνήσιου της υπογραφής 
των μελών του Επιμελητηρίου. 

-Η πλήρης κάλυψη των μηχανογραφικών αναγκών 
όλων των Τμημάτων της Υπηρεσίας από πλευράς ανάλυ¬ 
σης, σχεδίασης προγραμματισμού, τεκμηρίωσης, υλοποί¬ 
ησης των εφαρμογών και σύνταξης Ειδικών Τεχνικών Με¬ 
λετών και Μελετών Σκοπιμότητας. 

Άρθρο 3. 

Κατάταξη θέσεων σε Κλάδους 

Οι θέσεις του μόνιμου προσωπικού κατά κατηγορίες και 
κλάδους ορίζονται ως εξής: 

- ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού θέσεις μία (1). 

- ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού θέσεις τέσσερις (4) 
εκ των οποίων μία (1) θέση ειδικότητας Εισπράκτορα. 

Κλάδος ΔΕ Προσωπικού Η/Υ θέσεις μία (1) ειδικότητας 
χειριστών Η.Υ. 

- ΚΑΤΗΓΟΡΙΑ ΥΕ 

Κλάδος ΥΕ Επιμελητών θέσεις μία (1). 

Κλάδος ΥΕ Προσωπικού Καθαριότητας θέσεις μία (1). 

Άρθρο 4 

Προσόντα Διορισμού 

Τα προσόντα διορισμού σε θέσεις μονίμου προσωπικού 
ορίζονται τα κατά ειδικότητα προβλεπόμενα στις διατά¬ 
ξεις του ΠΔ 194/1988 (ΦΕΚ 84/Α/88), όπως τροποποή- 
θηκε με τα ΠΔ 172/92 (ΦΕΚ 81/Α/92) και 368/92 (ΦΕΚ 
186/Α/92). 

Άρθρο 5 

Προϊστάμενοι Υπηρεσιών 

1. Του Τμήματος του Επιμελητηρίου Λακωνίας, προϊ- 
σταται μόνιμος υπάλληλος του Κλάδου ΠΕ Διοικητικού - 
Οικονομικού της κατηγορίας ΠΕ και εν ελλείψει του Κλά¬ 
δου ΔΕ Διοικητικού - Λογιστικού της Κατηγορίας ΔΕ. 

2. Των Γραφείων του εν λόγω Επιμελητηρίου, προϊοτα- 
νται μόνιμοι υπάλληλοι του Κλάδου ΠΕ Διοικητικού - Οικο¬ 
νομικού και εν ελλείψει ΔΕ Διοιητικού - Λογιστικού ή ΔΕ 
Προσωπικού Η/Υ. 

Άρθρο 6 

Μεταβατικές Διατάξεις 

Οι κατά την δημοσίευση του παρόντος μόνιμοι υπάλλη¬ 
λοι του Επιμελητηρίου Λακωνίας κατατάσσονται αυτοδί¬ 
καια σε θέσεις αντίστοιχες κατά κλάδους και κατηγορίες 
που προβλέπονται στο άρθρο 3 του παρόντος. 

Από την δημοσίευση του παρόντος, καταργείται η Κοινή 
Υπουργική Απόφαση αριθμ. 11437/307/19.3.57 (ΦΕΚ 
110/Β/57) «Περί Οργανώσεως των Υπηρεσιών του Εμπο¬ 


ρικού και Βιομηχανικού Επιμελητηρίου Γυθείου» και κάθε 
άλλη διάταξη που ρυθμίζει διαφορετικά θέματα ρυθμιζό- 
μενα από το παρόν διάταγμα. 

Στον Υφυπουργό Εμπορίου αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, ΙΟΑυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ Ο ΥΦΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

I. ΠΟΤΤΑΚΗΣ Μ. ΧΡΥΣΟΧΟΐ&ΗΣ 

- +- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡίθ. 318 
Χρησιμοποίηση του όρου «Εμπιμελητήριο» στο ΕΛΛΗΝΟ- 
ΡΩΣΙΚΟ ΕΜΠΟΡΙΚΟ ΣΩΜΑΤΕΙΟ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατόξεις του άρθρου 6 παράγρ. 3 του Ν. 2081/92 
«Ρύθμιση του θεσμού των Επιμελητηρίων τροποποίηση 
των διατάξεων του Ν. 1712/87 για τον εκσυγχρονισμό των 
Επαγγελματικών Οργανώσεων των Εμπόρων, Βιοτεχνών 
και λοιπών Επαγγελματιών και άλλες διατάξεις» (ΦΕΚ 
154/Α). 

2. Την από 5.4.95 αίτηση του ΕΛΛΗΝΟΡΩΣΙΚΟΥ 
ΕΜΠΟΡΙΚΟΥ ΣΩΜΑΤΕΙΟΥ. 

3. Την αριθ. 1481/1995 απόφαση του Πολυμελούς 
Πρωτοδικείου Αθηνών με την οποία εγκρίθηκε το Κατα¬ 
στατικά του ΕΛΛΗΝΟΡΩΣΙΚΟΥ ΕΜΠΟΡΙΚΟΥ ΕΠΙΜΕΛΗ¬ 
ΤΗΡΙΟΥ». 

4. Το άρθρο 294 του Ν. 1558/85 (ΦΕΚ 137/Α) που 
προστέθηκε με το άρθρο 27 του Ν. 2081/92 (ΦΕΚ 154/ 
Α). 

5. Το γεγεονάς άτι απά τις διατάξεις του παρόντος δια¬ 
τάγματος δεν προκαλείται δαπάνη αε βάρος του Κρατικού 
Προϋπολογισμού. 

6. Την απόφαση του Πρωθυπουργού και Υπουργού 
Εμπορίου Β3-356/21.7.94 «Ανάθεση αρμοδιοτήτων στον 
Υφυπουργό Εμπορίου (ΦΕΚ 567/Β/94). 

7. Την αριθ. 427/95 γνωμοδότηση του Συμβουλίου της 
Επικρατεΐας με πρόταση του Υφυπουργού Εμπορίου, 
αποφασίζουμε: 

Άρθρο μονο 

Επιτρέπεται στο ΕΛΛΗΝΟΡΩΣΙΚΟ ΕΜΠΟΡΙΚΟ ΣΩΜΑ¬ 
ΤΕΙΟ να χρησιμοποιεί τη λέξη «ΕΠΙΜΕΛΗΤΗΡΙΟ». 

Στον Υφυπουργό Εμπορίου αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 10 Αυγοϋστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

ΜΙΧ. ΧΡΥΣΟΧΟΪΔΗΓ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




